Ζήσης Σαρικόπουλος

Ο Ζήσης Σαρικόπουλος (Αθήνα, 31 Μαρτίου 1990) είναι Έλληνας παλαίμαχος καλαθοσφαιριστής. Έχει ύψος 2,13 μέτρων και αγωνιζόταν στη θέση του σέντερ.

 Σταδιοδρομία 
Αγωνίστηκε στην εφηβική ομάδα του Ολυμπιακού Πειραιώς σημειώνοντας 20 πόντους και 16 ριμπάουντ μ.ό., με συνέπεια να αποκτηθεί από το Πανεπιστήμιο των Αλαμπάμα-Μπέρμιγχαμ στις Η.Π.Α..Zisis Sarikopoulos , στατιστικά στην ιστοσελίδα των UAB Blazers].«Στο Μαρούσι ο Ζήσης Σαρικόπουλος» , άρθρο στον ιστότοπο Woop.gr, 17 Αυγούστου 2010. Ακολούθως πήρε μεταγραφή για το Οχάιο Στέιτ, σπουδάζοντας διοίκηση επιχειρήσεων. Το καλοκαίρι του 2007 αγωνίστηκε με τους UAB Μπλέιζερς. Κατά τη διάρκεια της παραμονής του στις Η.Π.Α. βραβεύτηκε για το ταλέντο του μαζί με 12 συνομηλίκους του από τον ίδιο τον Μάικλ Τζόρνταν στο «Jordan Brand All American Classic» της Νέας Υόρκης.

Αποφασίζοντας να επιστρέψει στην Ελλάδα, υπέγραψε τριετές συμβόλαιο συνεργασίας με την ομάδα του Γ.Σ. Αμαρουσίου, την οποία και θα προπονούσε ο Γιώργος Μπαρτζώκας,«Γύρισα ορεξάτος...», άρθρο στον ιστότοπο της εφημερίδας «Ελευθεροτυπία», 18 Αυγούστου 2010. όμως προβλήματα που προέκυψαν στο διοικητικό κομμάτι του συλλόγου ανάγκασαν τον παίκτη να μην το ενεργοποιήσει.«Από το Μαρούσι στον Πανιώνιο ο Σαρικόπουλος», άρθρο στον ιστότοπο του NovaΣΠΟΡ FM, 16 Σεπτεμβρίου 2010. Τελικά υπέγραψε συμβόλαιο με τον Πανιώνιο Σμύρνης, όπου παρέμεινε για το διάστημα 2010-2012.«Στον Πανιώνιο ο Ζήσης Σαρικόπουλος» , άρθρο στον ιστότοπο ScoreNews.gr, 16 Σεπτεμβρίου 2010. Το καλοκαίρι του 2012 μετακόμισε στη Θεσσαλονίκη προκειμένου να φορέσει τα χρώματα του Άρη Θεσσαλονίκης.«Τελικά στον Άρη ο Σαρικόπουλος» , άρθρο στον ιστότοπο SportDog.gr, 22 Αυγούστου 2012.«Στα «κίτρινα» ο Σαρικόπουλος!», άρθρο στον ιστότοπο BasketNet.gr, 22 Αυγούστου 2012.

Το 2014 υπέγραψε στην Α.Ε.Κ.. Μετά από δύο χρόνια υπέγραψε στην ομάδα του Προμηθέα Πατρών που μόλις είχε ανέβει στην Α1 Εθνική.Ανακοινώθηκε η απόκτηση του Σαρικόπουλου, onsports.gr, 17/07/2016

Το 2017 υπέγραψε στον Πανιώνιο Σμύρνης.

Το 2018, συμφώνησε με την Τσμόκι Μινσκ της VTB Λίγκα. Με την ομάδα του κατέκτησε το νταμπλ στη Λευκορωσία ενώ στην VTB Λίγκα ο ίδιος είχε σε 26 παιχνίδια διψήφιο αριθμό πόντων (10.1), 61.4% δίποντα, 65% βολές και συνεισφορά σε ριμπάουντ (6.7), ασίστ (1.2) και άμυνα (0.8 κλεψίματα, 0.8 μπλοκ). Στο τέλος της σεζόν βρέθηκε στο Top 10 (6η θέση) με τις καλύτερες πάσες στο πρωτάθλημα της VTB Λίγκας.

Το καλοκαίρι του 2019, επέστρεψε στην Ελλάδα, για λογαριασμό του Π.Α.Ο.Κ.. Με την ομάδα είχε κατά μέσο όρο 5,8 πόντους και 5,3 ριμπάουντ σε 16’31” συμμετοχής.

Στις 11 Μαρτίου 2021, συμφώνησε με την ομάδα του Ηρακλή Θεσσαλονίκης.

Στις 6 Οκτωβρίου 2021, συμφώνησε με την Αλ Σαντ από το Κατάρ. Στις 21 Νοεμβρίου, ήταν καταλυτικός στη νίκη της Αλ Σαντ κόντρα στην Αλ Αραμπί με 88-85, αφού είχε 20 πόντους (7/10 δίποντα, 1/1 τρίποντα και 3/4 βολές), 14 ριμπάουντ, 2 ασιστ, 1 τάπα και 5 κερδισμένα φάουλ σε 29 λεπτά δράσης, συλλέγοντας συνολικά 31 βαθμούς στο σύστημα αξιολόγησης. Στις 26 Ιανουαρίου 2022, ήταν πρωταγωνιστής για την Αλ Σαντ στη νίκη με σκορ 86-69 επί της Αλ Ραγιάν, καταγράφοντας το ενδέκατο φετινό του νταμπλ νταμπλ καθώς είχε 19 πόντους (8/14 εντός πεδιάς και 3/6 βολές), με 16 ριμπάουντ, 3 ασίστ, 2 κλεψίματα και 1 τάπα σε σχεδόν 38 λεπτά. Στις 22 Μαρτίου, κατέκτησε το Πρωτάθλημα Κατάρ αφού η Αλ Σαντ επικράτησε στη σειρά των τελικών της Αλ Γκαράφα με 2-1. Στον αγώνα που έκρινε τον τίτλο ο Σαρικόπουλος είχε 9 πόντους με 3/6 βολές (50%), 3/7 δίποντα (42.9%), μάζεψε 15 ριμπάουντ, μοίρασε 2 ασίστ, έκλεψε μια μπάλα και έκανε 1 μπλοκ στα 36' που έμεινε στο παρκέ. Συνολικά τη σεζόν 2021-22 μέτρησε 18.5 πόντους, 14.7 ριμπάουντ, 2.1 ασίστ και 1 μπλοκ σε 21 αγώνες στο Κατάρ.

Στις 10 Νοεμβρίου 2022, επέστρεψε στον Π.Α.Ο.Κ. με τους Θεσσαλονικείς να ανακοινώνουν τη συμφωνία τους με τον αθλητή.

Στις 19 Δεκεμβρίου 2022, ανακοινώθηκε από τον Α.Σ. Καρδίτσας.

Στις 24 Αυγούστου 2023, επέστρεψε στον Ηρακλή, αφού συμφώνησε για μονοετές συμβόλαιο συνεργασίας, όπου και τερμάτισε την καριέρα του.

Τον Ιανουάριου του 2025, επέστρεψε στους αγωνιστικούς χώρους, με την ιστορική φανέλα των Ιώνων Χίου.

 Εθνική Ελλάδας 
Ο Σαρικόπουλος θεωρήθηκε ένα από τα μεγαλύτερα ταλέντα της θαυματουργού φουρνιάς του 1990, η οποία κατέκτησε διαδοχικά μετάλλια ως Εθνική Εφήβων και ως Εθνική Νέων. Συγκεκριμένα το 2007 κατέκτησε το αργυρό μετάλλιο στο Ευρωπαϊκό Πρωτάθλημα Εφήβων στη Μαδρίτη, ενώ το 2008 στέφθηκε με τους συμπαίκτες του πρωταθλητής στην ίδια διοργάνωση στον Πύργο Ηλείας.Ζήσης Σαρικόπουλος , στατιστικά στην επίσημη σελίδα της Ε.Ο.Κ. Το 2009 τραυματίστηκε στο γόνατο, ενώ βρισκόταν στο Όκλαντ της Νέας Ζηλανδίας για το Παγκόσμιο Πρωτάθλημα Νέων Ανδρών,«Χάνει τα πρώτα ματς ο Σαρικόπουλος» , 29 άρθρο στον ιστότοπο Sport24.gr, Ιουνίου 2009.«Πρόβλημα με Σαρικόπουλο στην εθνική εφήβων», άρθρο στον ιστότοπο της εφημερίδας «Η Καθημερινή», 30 Ιουνίου 2009. όπου και η Εθνική Νέων βρέθηκε στη δεύτερη θέση του βάθρου. Το 2009 στέφθηκε ξανά Πρωταθλητής στο Ευρωπαϊκό Πρωτάθλημα Νέων Ανδρών στη Ρόδο με την Εθνική Νέων, ενώ το 2010 στην ίδια διοργάνωση, στην Κροατία αυτή τη φορά, κέρδισε το αργυρό μετάλλιο. Επίσης έχει συμμετάσχει στο Πανευρωπαϊκό Πρωτάθλημα Παίδων το 2005 και το 2006, καθώς και στο Βαλκανικό Πρωτάθλημα Παίδων το 2006.

 Τίτλοι 
 Συλλογικοί 
 Τσμόκι Μινσκ 
 Πρωτάθλημα Λευκορωσίας: 2019
 Κύπελλο Λευκορωσίας: 2019

 Αλ Σαντ 
 Πρωτάθλημα Κατάρ: 2022

 Ατομικοί 
 Ελληνικό All-Star Game Νέων: 2011

 Προσωπική ζωή 
Οι γονείς του ονομάζονται Κωνσταντίνος και Μαρία ενώ έχει μία αδελφή την Αυγουστίνη. Στις 29 Ιουνίου 2019, παντρεύτηκε στη Θεσσαλονίκη, με κουμπάρο τον Λεωνίδα Κασελάκη.

 Παραπομπές 

 Εξωτερικοί σύνδεσμοι 


 Ζήσης Σαρικόπουλος, στατιστικά στην επίσημη ιστοσελίδα του Ε.Σ.Α.Κ.Ε.
 Zisis Sarikopoulos, προφίλ στην επίσημη ιστοσελίδα της FIBA Europe (U20 European Championship Men 2010). 
 Zisis Sarikopoulos, στατιστικά στην ιστοσελίδα ProBallers.com. 
 Zisis Sarikopoulos, στατιστικά στην ιστοσελίδα ScoresWay.com. 
 Zisis Sarikopoulos, στατιστικά στην ιστοσελίδα του Ohio State. 
 Zisis Sarikopoulos, στατιστικά στην ιστοσελίδα των UAB Blazers. 

Κατηγορία:Έλληνες καλαθοσφαιριστές
Κατηγορία:Σέντερ
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Αμαρουσίου
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Προμηθέα Πατρών
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Α2 Εθνικής Ελλάδας
Κατηγορία:Έλληνες καλαθοσφαιριστές στο εξωτερικό